เสาหิน ศรีไทยคอนโด

**เสาหิน ศรีไทยคอนโด** หรือ นายอนุพงษ์ ศรีสุข เป็นชาวจังหวัดสกลนคร เกิดเมื่อ 1 กรกฎาคม พ.ศ. 2516 สถิติการชก 64 ครั้ง ชนะ 51 (น็อค 34) แพ้ 13

## ประวัติ
เสาหินขึ้นชกมวยสากลอาชีพครั้งแรกเมื่อ 20 ธันวาคม พ.ศ. 2535 ชนะน็อค เทพาย บวรยิม ยก 2 จากนั้น ขึ้นชกชนะเป็นส่วนใหญ่ เคยผลัดแพ้ชนะกับฟ้าประกอบ รักเกียรติยิม ที่ต่อมาได้เป็นแชมป์โลก WBF รุ่นแบนตัมเวท เคยชกชนะ ก้องธวัช ส.กิตติ และวิสุทธิ์ ชูวัฒนะ จนได้เป็นมวยสร้างในสังกัดของนิวัฒน์ เหล่าสุวรรณวัฒน์ เมื่อหลักหินมีปัญหาเรื่องฟอร์มการชกจนต้องสละแชมป์ PABA ไป เสาหินก็ได้ขึ้นชิงแชมป์ที่ว่างแทน เมื่อ พ.ศ. 2540 และเป็นฝ่ายชนะน็อคอเล็กซานเดอร์ ทีรานอฟ ยก 9 ได้แชมป์มาครอง และป้องกันตำแหน่งไว้ได้  4 ครั้ง ก็ได้ไปชิงแชมป์โลก WBA รุ่นแบนตัมเวท ที่สหรัฐ แต่ทำได้เพียงแค่ แพ้คะแนน พอล อยาลาไปเมื่อ พ.ศ. 2542 ต่อมา ได้ชิงแชมป์เฉพาะกาลที่ว่างรุ่นเดียวกันนี้อีกเมื่อ พ.ศ. 2543 แต่ก็แพ้คะแนน เอย์ดิ โมยา ชิงแชมป์ไม่สำเร็จ

เสาหินกลับมาครองแชมป์ PABA รุ่นแบนตัมเวทอีกครั้งใน พ.ศ. 2544 แต่ป้องกันตำแหน่งได้เพียง 2 ครั้ง ก็สละ และเลื่อนขึ้นไปชกในรุ่นเฟเธอร์เวท และได้ครองแชมป์ PABA รุ่นเฟเธอร์เวทอีกครั้งใน พ.ศ. 2546 เสาหินสามารถชกป้องกันแชมป์ได้อีกหลายครั้งจนถึง พ.ศ. 2549 แต่ไม่มีโอกาสได้ชิงแชมป์โลกอีก เสาหินจึงสละแชมป์และแขวนนวมไปในที่สุด

## ชื่อนักมวยอื่น ๆ
* เสาหิน ส.ธนิกุล
* ศรีเพชร ศรีเทพไทย
* เสาหิน ศรีไทยคอนโด

## เกียรติประวัติ
* แชมป์ PABA รุ่นแบนตัมเวท (2540 - 2544)
** ชิง 24 กรกฎาคม 2540 ชนะน็อค ยก 9 อเล็กซานเดอร์ ทีรานอฟ () ที่ โรงเรียนปากเกร็ด จ.นนทบุรี
** ป้องกันแชมป์ครั้งที่ 1, 1 มีนาคม 2541 ชนะน็อค ยก 4 อัลเฟรโด แซนดับ () ที่เยาวราช
** ป้องกันแชมป์ครั้งที่ 2, 2 ตุลาคม 2541 ชนะน็อค ยก 2 รอย เมอร์ริน (ฟิลิปปินส์) ที่ ห้องอาหารมูนชาว์โด
** ป้องกันแชมป์ครั้งที่ 3, 16 เมษายน 2542 ชนะน็อค ยก 7 ลี เอสโคปิโด (ฟิลิปปินส์) ที่พนมเปญ กัมพูชา
** ป้องกันแชมป์ครั้งที่ 4, 30 กรกฎาคม 2542 ชนะน็อค ยก 4 โมฮัมเหม็ด คาอิล ปายัล () ที่ อาคารนิมิบุตร
** ป้องกันแชมป์ครั้งที่ 5, 9 มีนาคม 2544 ชนะคะแนน มาร์เซลโล อันพิวลาร (ฟิลิปปินส์) ที่ กรุงเทพฯ
** ป้องกันแชมป์ครั้งที่ 6, 27 กรกฎาคม พ.ศ. 2544 ชนะคะแนน อเล็กซ์ เอสคาสเนอร์ (ฟิลิปปินส์) ที่ จ.นครราชสีมา
* แชมป์ PABA รุ่นเฟเธอร์เวท (2546 - 2549)
** ชิงแชมป์ PABA รุ่นเฟเธอร์เวท 23 ธันวาคม 2546 ชนะน็อค ยก 7 แมงบาว์ ปาร์ตี () ที่ จ.นครสวรรค์
** ป้องกันแชมป์ครั้งที่ 1, 15 มิ.ย. 2547 ชนะน็อค ยก 4 ยูริ จาร์คอฟ () ที่ มหาวิทยาลัยเทคโนโลยีมหานคร
** ป้องกันแชมป์ครั้งที่ 2, 26 ต.ค. 2547 ชนะ ที.เค.โอ. ยก 7 เซริกซาน เอซมากัมเบตอฟ (คาซัคสถาน) ที่ จ.นครพนม
** ป้องกันแชมป์ครั้งที่ 3, 3 ม.ค. 2548 ชนะน็อค ยก 11 อัลเฟรน บูเลลา (ฟิลิปปินส์) ที่ มหาวิทยาลัยเทคโนโลยีมหานคร
** ป้องกันแชมป์ครั้งที่ 4, 28 มิ.ย. 2548 ชนะคะแนน อาร์เนล เพร์ราส (ฟิลิปปินส์) ที่ มหาวิทยาลัยเทคโนโลยีมหานคร
** ป้องกันแชมป์ครั้งที่ 5, 21 กันยายน 2548 ชนะน็อค ยก 8 เอ็ดดี้ เอ็นปาอัพ (ฟิลิปปินส์) ที่ ป.กุ้งเผาอุดมสุข
** ป้องกันแชมป์ครั้งที่ 6, 16 พฤศจิกายน 2548 ชนะน็อค ยก 11 อัลมาซ แอสซานอฟ (คาซัคสถาน) โรงพยาบาลนครธน
** ป้องกันแชมป์ครั้งที่ 7, 3 กุมภาพันธ์ 2549 ชนะน็อค ยก 6 ฮุสเซน แทสซี่ () ที่ จ.กาญจนบุรี
** ป้องกันแชมป์ครั้งที่ 8, 24 พฤษภาคม 2549 ชนะน็อค ยก 9อาเรล เดลกาโด (ฟิลิปปินส์)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นแบนตัมเวท เมื่อ 24 ต.ค. 2542 แพ้คะแนน พอลลี อยาลา () ที่ วิลล์ โรเจอร์ โคลิเซียม รัฐเท็กซัส
** ชิงแชมป์เฉพาะกาล WBA รุ่นแบนตัมเวท (ที่ว่าง) เมื่อ 16 ธ.ค. 2543 แพ้คะแนน เอย์ดิ โมยา () ที่ มหาวิทยาลัยอารากวา มาราไก รัฐอารากวา
** ชิงแชมป์ WBO เอเชีย​แปซิฟิก รุ่นเฟเธอร์เวท เมื่อ 23 พ.ย. 2550 แพ้ทีเคโอยก 9 อันดรีย อีซาเยว () ที่รัสเซีย

## อ้างอิง
* สถิติการชก

## ดูเพิ่ม

หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:นักมวยจากจังหวัดสกลนคร
หมวดหมู่:แชมป์ PABA